《赠徐瓢翁二首》
元代·方回

碧眸冰齿寿眉厖，谁识前朝老雪江。
指下七弦今第一，豪端行雪更难双。
向来屡获观诗卷，恨不相从倒酒缸。
深愧后期似圯下，云间几度拓吟窗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。